सौ फीसदी एलईडी विद्युत सज्जा कर जुस्को ने 14000 यूनिट बिजली बचाई
विद्युतसज्जा के लिए सौ फीसदी एलईडी बल्व का इस्तेमाल कर जुस्को ने इस साल 14000 यूनिट बिजली की बचत की है। पिछले साल जुस्को ने विद्युत सज्जा के लिए आधे में सामान्य बल्व और आधे मेें एलईडी बल्व का इस्तेमाल किया था। तब पिछले वर्ष के संस्थापक दिवस के तीन दिवसीय समारोह के दौरान जुस्को की 42000 यूनिट बिजली खर्च हुई थी।
वर्ष 2015 में 20 फीसदी एलईडी बल्व का इस्तेमाल विद्युत सज्जा में किया गया था, जबकि सामान्य बल्व का इस्तेमाल 80 फीसदी हुआ था। इसलिए बिजली की खपत 90,000 यूनिट हुई थी। एलईडी बल्व के इस्तेमाल से बिजली खर्च एक तिहाई पर गया है। जुस्को की बिजली दर प्रति यूनिट 4 रुपए 30 पैसे है। पिछले वर्ष बिजली का खर्च 1,80,600 रुपए था। इस साल खर्च 1,20,400 रुपए रहने का अनुमान है। इस तरह से जुस्को ने 60,000 रुपए की बिजली की बचत की है। जुस्को के प्रवक्ता राजेश राजन के अनुसार, बिजली की खपत में यह कमी एलईडी और डिजिटल दोनों तरह की लाइटिंग से संभव हुआ है।
hin_Deva hin_Deva hin_Deva